Kære medlemmer i grundejerforeningen Odsvang

Så har vi afholdt vores første bestyrelsesmøde i dette foreningsår.

Vi evaluerede generalforsamlingen den 21. maj 2023.

Vi havde et godt fremmøde og med megen debat.

Som bekendt blev det besluttet, at vi skulle købe en hjertestarter for foreningens midler.

Vores suppleant Lisa Aalling, der både er læge og hjerteløber, har via hendes faglige ekspertice, hjulpet os med at finde frem til den rette model hjertestarter.

Vi måtte desværre konstatere, at TDC alligevel ikke kunne stille deres skab til rådighed for opsætning af hjertestarteren.

Vi har derfor søgt efter et andet sted for opsætningen. Og det viste sig hurtigt, at 3 medlemmer stillede deres hus til rådighed for mulighed for at opsætte hjertestarter der.

Der skal fra bestyrelsens side lyde en stor tak til dette.

Vi valgte at udpege det sted, hvor vi finder at hjertestarteren vil sidde meget synligt og centralt. Det bliver hos John Rohde Jensen, Stenager 2.

Vi går i dialog med John om de nærmere tiltag.

Referat af bestyrelsesmøde vedlagt.

På generalforsamlingen omtalte vi den nye skraldeordning, der betyder at alle i løbet af september/oktober vil få leveret yderligere tre affaldsbeholdere, så alle har fire affaldsbeholdere.

Vi er bekendt med, at affaldsbeholderne er blevet leveret i vores udstykning.

Vi er ligeledes bekendt med, at en del medlemmer vælger at lave hegn til de 4 affaldsbeholdere.

Hvorledes de skal bygges, kan man se på Odsherred Kommunes hjemmeside under ”Nye affaldsordninger 2023”. Her står også lidt om sortering m.v.

Vi skal endnu en gang gøre opmærksom på, at affaldsbeholderne og hegn til affaldsbeholderne, skal bygges/holdes inde på det enkelte medlems grundstykke.

Bestyrelsen har planlagt følgende datoer for foreningsårets bestyrelsesmøder:

7. januar 2024.

7. april 2024.

Planlægningsdato for generalforsamlingen i 2024 er sat til den 26. maj 2024 i Odden forsamlingshus.

Vi har fået nye ejere i grundejerforeningen.

Sara Kjær og Mille Kjær har overtaget Digeager 12 pr. 1. juli 2023.

Barbara Butler og Jørgen Petersen fra Washington DC, har overtaget Granitager 4 pr. 1. september 2023.

Nete Birgens og Peter Højstrand Steffensen fra København Ø, har overtaget Digeager 8 pr. 1. september 2023.

Velkommen til dem alle.

Kontaktinformation til bestyrelsen er følgende:

Peter Slaatorn, formand, mobil: 20987611, mail: peter@slaatorn.dk

Jørn Tang, kasserer, mobil: 24453832, mail: jt@teamtang.dk

Charlotte Christiansen, medlem, mobil: 21708810, mail: Charlotte.chr13@gmail.com

Jan Rasmussen, medlem, mobil: 26246150, mail: janrasmusen82@gmail.com

Jan Andersen, sekretær, mobil: 60226919, mail: janandersen54@outlook.dk

Lisa Aalling, suppleant, mobil 26802242, mail: lisa.aalling@gmail.com

Vi vil fra bestyrelsens side ønske alle et godt efterår.

På bestyrelsens vegne

Jan Andersen

Sekretær